Penilaian Menengah Rendah

Penilaian Menengah Rendah atau dikenali dengan singkatannya PMR, merupakan satu peperiksaan kebangsaan di Malaysia yang ditadbir secara berpusat dengan unsur penilaian kerja kursus di peringkat menengah rendah. Peperiksaan ini diambil oleh pelajar di akhir Tingkatan Tiga sekolah menengah berdasarkan Kurikulum Bersepadu Sekolah Menengah (KBSM). Sebelum ini, PMR dikenali dengan nama Sijil Rendah Pelajaran (SRP).
Pelajar yang menduduki PMR semestinya telah mengikuti 6 tahun sekolah rendah di bawah sistem KBSR dan 3 tahun pengajian di bawah KBSM.

PMR terbuka kepada pelajar Tingkatan Tiga bagi semua sekolah menengah bantuan kerajaan dan sekolah menengah persendirian (swasta) yang menggunakan Bahasa Melayu sebagai bahasa pengantar.

Para pelajar juga diwajibkan untuk mengambil tujuh mata pelajaran asas, iaitu Bahasa Melayu, Bahasa Inggeris, Matematik, Sains, Geografi, Sejarah, Kemahiran Hidup dan Pendidikan Islam untuk pelajar Islam atau Pendidikan Moral untuk pelajar bukan Islam. Ramai juga pelajar yang akan mengambil satu mata pelajaran bahasa tambahan di antara Bahasa Arab (اللغة العربية), Bahasa Cina (华文), Bahasa Tamil (தமிழ்மொழி), dan Bahasa Iban (jaku Iban).

PMR telah dimansuhkan pada tahun 2013 dan peperiksaan tersebut secara rasminya ditukarkan kepada Pentaksiran Tingkatan Tiga (PT3) pada tahun 2014 disebabkan kewujudan sistem Pentaksiran Berasaskan Sekolah.  
 Objektif dan Laporan 

Objektif PMR ialah untuk menilai prestasi pelajar di akhir tahun tiga sekolah menengah sebelum ke peringkat menengah atas yang kemudian akan mengakhiri sistem persekolahan wajib Malaysia.

Semua mata pelajaran yang diambil dalam PMR akan dilapor dalam bentuk pernyataan keputusan peperiksaan. Keputusan akan direkod mengikut gred berikut:
PeringkatTakrif A  Cemerlang B  Kepujian C  Baik D  Mencapai tahap penguasaan minimum E  Tidak mencapai tahap penguasaan minimum

Prestasi pelajar dalam kerja kursus bagi subjek-subjek yang mempunyai kerja khusus pula akan digred seperti berikut:

PeringkatTakrif 1  Baik 2  Memuaskan 3  Tidak mencapai tahap penguasaan minimum 4  Dikecualikan D  Tidak Melaksanakan

 Format Peperiksaan 

Bahasa Melayu

Terbahagi kepada dua kertas, objektif dan subjektif. 
02/1 Kertas Satu melibatkan 40 soalan objektif untuk menguji pelajar dari segi tatabahasa dan sastera.
Terdapat:

 7 soalan berdasarkan pengetahuan perkataan
 7 soalan mencari kesalahan ayat
 3 soalan mengenai penggunaan sesuatu perkataan dalam ayat
 4 soalan mengenai ayat yang sesuai menggantikan ayat bergaris
 3 soalan mengenai jawapan yang sesuai menggantikan ayat diberi
 3 soalan mencari ayat yang betul
 3 soalan berdasarkan peribahasa
 10 soalan komponen sastera berdasarkan antologi-antologi yang dikaji di Tingkatan 1 hingga Tingkatan 3

02/2 Kertas dua pula mengandungi 4 bahagian iaitu:

 Bahagian A(i) : Ringkasan, 20 markah
 Bahagian A(ii) : 3 soalan berdasarkan petikan ringkasan, soalan pertama menanyakan maksud rangkai kata, soalan kedua menanyakan soalan yang mempunyai jawapan dalam petikan dan soalan ketiga menanyakan soalan berdasarkan pendapat pelajar, 10 markah
 Bahagian B : Karangan Berdasarkan Bahan Rangsangan/Gambar, 20 markah
 Bahagian C : Karangan Pilihan, pelajar perlu memilih salah satu tajuk daripada lima tajuk yang diberikan dan membuat karangan lengkap melebihi 180 patah perkataan, 40 markah
 Bahagian D : Kajian Novel, 10 markah

Novel Tahap PMR:

 Sukar Membawa Tuah (Digunakan oleh pelajar tingkatan 1 Zon A mulai tahun 2010)
 Bukan Duniaku (Digunakan oleh pelajar tingkatan 1 Zon B mulai tahun 2010) 
 Hikmah (Digunakan oleh pelajar tingkatan 1 Zon C mulai tahun 2010)
 Istana Menanti (Digunakan oleh pelajar tingkatan 1 Zon D mulai tahun 2010)
 Lestari Bukit Menghijau (Digunakan oleh pelajar tingkatan 2 Zon B mulai tahun 2011)
 Di Sebalik Wajah (Digunakan oleh pelajar tingkatan 2 Zon D mulai tahun 2011)
 Erti Sebuah Pengorbanan (Digunakan oleh pelajar tingkatan 2 Zon C mulai tahun 2011)
 Wira Persona Avatari (Digunakan oleh pelajar tingkatan 2 Zon A mulai tahun 2011)
 Bunga Cempaka Untukmu (Digunakan oleh pelajar tingkatan 3 Zon A mulai tahun 2013)
Antologi Tahap PMR:

 Kasut Kelopak Jantung (Digunakan oleh semua pelajar tingkatan 1 mulai tahun 2010)
 Gema Sepi Gadis Genius (Digunakan oleh semua pelajar tingkatan 2 mulai tahun 2011)
 Harga Sebuah Lukisan (Digunakan oleh semua pelajar tingkatan 2 mulai tahun 2012)

Hasil tambah kedua-kedua kertas ialah 140:

Hasil Tambah Markah Pelajar/140 X 100 = Markah Sebenar Pelajar

Bahasa Inggeris

Terbahagi kepada dua kertas. 
12/1 Kertas Satu melibatkan soalan objektif untuk menguji pelajar dari segi tatabahasa (Grammar), sastera (Literature) dan pemahaman (Comprehension).
Terdapat:

 10 soalan berdasarkan gambar/stimulus (Graphics/Stimuli)
 8 soalan memenuhi perkataan tertinggal dalam petikan berdasarkan jawapan yang diberikan (Rational Cloze)
 6 soalan mencari makna terdekat (Closest in Meaning)
 10 soalan berdasarkan petikan (Comprehension)
 6 soalan sastera Tingkatan Satu (Short Stories and Selected Poems)
12/2 Kertas Dua mengandungi tiga bahagian iaitu:

 Bahagian A: Karangan Berpandu (Guided Composition), 30 markah
 Bahagian B: Ringkasan (Summary), 10 markah
 Bahagian C: Karangan Novel (Literature), 10 markah
Novel Tahap PMR:

 The Boscombe Valley Mystery (Digunakan oleh pelajar tingkatan 1 [Zon Selangor,WP Kl, Negeri Sembilan dan Melaka] mulai tahun 2010)
 Journey To The Centre Of The Earth (Digunakan oleh pelajar tingkatan 1 [Zon Johor, Pahang, Terengganu, Sabah, Sarawak dan WP Labuan] mulai tahun  2010)  
 Black Beauty (Digunakan oleh pelajar tingkatan 1 [Zon Perlis, Kedah, Pulau Pinang, Perak dan Kelantan] mulai tahun 2010)
 Dr. Jekyll and Mr. Hyde
 The Prisoner of Zenda
Antologi Tahap PMR:

A Collection of Poems, Short Stories and Drama Form 1 to Form 3

Hasil tambah kedua-dua kertas adalah 90, 
Hasil Tambah Markah Pelajar/90 X 100 = Markah Sebenar Pelajar

Matematik50/1,50/2

Terbahagi kepada dua kertas. Kertas satu melibatkan 40 soalan objektif, 40 markah dan Kertas Dua melibatkan 20 soalan subjektif, 60 markah. Hasil tambah dua kertas adalah 100.

Sains55/1,55/2

Terbahagi kepada dua kertas. Kertas satu melibatkan 40 soalan objektif, 40 markah dan Kertas Dua melibatkan 5-7 soalan eksperimen atau rajah. Hasil tambah dua kertas adalah 100.

Geografi23/1

Melibatkan satu kertas yang mengandungi 60 soalan objektif, 100 markah (Bilangan Soalan Betul/60 X 100)

Sejarah21/1

Melibatkan satu kertas yang mengandungi 60 soalan objektif, 100 markah (Bilangan Soalan Betul/60 X 100)

Kemahiran Hidup

Melibatkan satu kertas yang mengandungi 60 soalan objektif, 30 Teras, 30 Elektif, 100 markah (Bilangan Soalan Betul/60 X 100)
Elektif-elektif: 
76/1 Pilihan 1: Kemahiran Teknikal
77/1 Pilihan 2: Ekonomi Rumah Tangga
78/1 Pilihan 3: Pertanian
79/1 Pilihan 4: Perdagangan dan Keusahawanan

Pendidikan Islam

Melibatkan dua bahagian, satu bertulis jawi dan satu bertulis rumi, Bahagian A mengandungi 2 soalan yang terbahagi pula kepada dua bahagian, pelajar perlu memilih satu soalan dan menjawab semua bahagian di dalamnya, Bahagian A melibatkan topik Tilawah dan Hadis. Bahagian ini mempunyai 20 markah. Bahagian B mengandungi 4 bahagian, iaitu, Akidah, Ibadah, Sirah dan Akhlak. Semua wajib dijawab, bahagian ini mempunyai 80 markah. Hasil tambah kedua-dua bahagian ialah 100.

Bahasa Cina (华文)

Terbahagi kepada dua kertas, objektif dan subjektif. 32/1 Kertas Satu melibatkan 40 soalan objektif untuk menguji pelajar dari segi tatabahasa, prosa moden (现代文阅读) dan prosa klasik (文言文阅读).Terdapat:

 3 soalan berdasarkan pemahaman bahan rangsangan
 7 soalan berkaitan tatabahasa (语法), aspek yang diuji termasuklah: HanYuPinYin (汉语拼音), Gaya Bahasa (修辞手法), Peribahasa (谚语), Ayat Majmuk (复句), Penggunaan Fungsi Kata yang Betul
 3 soalan mengisi tempat kosong (词汇填充) dalam petikan menggunakan perkataan yang paling sesuai/tepat
 10 soalan berdasarkan 2-4 petikan pemahaman prosa moden (现代文理解)
 10 soalan berdasarkan 2-4 petikan pemahaman prosa klasik (文言文)
 7 soalan Mingju (名句精华) yang dipelajari di Peralihan hingga Tingkatan 3
02/2 Kertas dua pula mengandungi 4 bahagian iaitu:

 Bahagian A : Penulisan Kaligrafi (中楷誊录), 6 markah
 Bahagian B : Ringkasan (摘录要点), 10 markah
 Bahagian C : Karangan Berdasarkan Bahan Rangsangan/Gambar (供料作文), 14 markah
 Bahagian D : Karangan Pilihan (作文), pelajar perlu memilih satu tajuk daripada lima tajuk yang diberikan dan membuat karangan lengkap yang melebihi 220 patah perkataan, 30 markah

Hasil tambah kedua-dua bahagian ialah 100.

 Skop dan Topik-Topik Tahap PMR 

SubjekMatematikTahapTopik Tingkatan 1  
 Whole Numbers / Nombor Bulat
 Number Patterns and Sequences / Corak dan Aliran Nombor
 Fractions / Pecahan
 Decimals / Perpuluhan
 Percentages / Peratus
 Integers / Nombor Positif dan Negatif I (Nombor Penuh)
 Algebraic Expressions / Ungkapan Algebra I
 Basic Measurements / Ukuran Asas
 Lines and Angles I / Garisan Dan Sudut I
 Polygons I / Poligon I
 Perimeter and Area / Perimeter dan Luas
 Solid Geometry I / Geometri Pepejal ITingkatan 2  Directed Numbers / Nombor Positif Dan Negatif II (Nombor Berpandu)
 Squares, Square Roots, Cubes, Cube Roots / Padu, Asas Padu, Persegi, Asas Persegi
 Algebraic Expressions II / Ungkapan Algebra II
 Linear Equations I / Persamaan Linear
 Ratios, Rates and Proportions I / Nisbah, Kadar dan Pembahagian
 Pythagoras Theorem / Teorem Pythagoras
 Constructions / Pembinaan
 Coordinates / Koordinat
 Loci in Two Dimensions / Lokus Dalam Dua Matra
 Circles I / Bulatan I
 Transformations I / Transformasi I
 Solid Geometry II / Geometri Pepejal II
 Statistics I / Statistik ITingkatan 3  Lines and Angles II / Garisan dan Sudut II
 Polygons II / Poligon II
 Circles II / Bulatan II
 Statistics II / Statistik II
 Indices / Indeks
 Algebraic Expressions III / Ungkapan Algebra III
 Algebraic Formulae / Rumus Algebra
 Solid Geometry III / Geometri Pepejal III
 Scale Drawings / Lukisan Skala
 Transformations II / Transformasi II 
 Linear Equation II / Persamaan Linear II
 Linear Inequalities / Persamaan Tidak Linear
 Graphs of Function / Graf Fungsi
 Ratios, Rates and Proportions II / Nisbah, Kadar dan Pembahagian II
 Trigonometry / TrigonometriSubjekSainsTahapTopik Tingkatan 1  
 Introduction to Science / Pengenalan Kepada Sains
 Cell As a Basic Unit of Life / Sel Sebagai Unit Asas Dalam Kehidupan
 Matter / Jirim
 Variety of Resources on Earth / Kepelbagaian Sumber di Bumi
 The Air Around Us / Udara di Sekeliling Kita
 Sources of Energy / Sumber Tenaga
 Heat / HabaTingkatan 2  The World Through Our Senses / Dunia Melalui Deria Kita
 Nutrition / Nutrisi
 Biodiversity / Biokepelbagaian
 Interdependence Among Living Organisms / Saling Kebergantungan Antara Organisma Hidup
 Water and Solution / Air dan Larutan
 Air Pressure / Tekanan Udara
 Force / Daya
 Support and Movement / Sokongan dan Pergerakan
 Stability / Kestabilan
 Simple Machine / Mesin RingkasTingkatan 3  Respiration / Respirasi
 Blood Circulation and Transport / Peredaran dan Pengangkutan Darah
 Excretion / Perkumuhan
 Reproduction / Pembiakan
 Growth / Pertumbuhan
 Land and its Resources / Tanah dan Sumbernya
 Electricity / Keelektrikan
 Generation of Electricity / Penjanaan Elektrik
 Stars and Galaxies / Bintang dan Galaksi
 Space Exploration / Penerokaan Angkasa LepasSubjekGeografiTahapTopik Tingkatan 1  
 Kedudukan
 Arah
 Skala dan Jarak
 Graf
 Peta
 Bentuk Muka Bumi
 Potensi dan Halangan Bentuk Muka Bumi terhadap Kegiatan Manusia
 Kesan Kegiatan Manusia terhadap Alam Sekitar
 Pergerakan Bumi Dalam Sistem Suria serta Pengaruhnya terhadap Cuaca dan Iklim
 Pengaruh Cuaca dan Iklim terhadap Kegiatan Manusia
 Pengaruh Manusia terhadap Cuaca dan Iklim
 Jenis dan Taburan Tumbuhan Semula Jadi dan Hidupan Liar
 Faktor-faktor yang Mempengaruhi Pelbagai Jenis Tumbuhan Semula Jadi
 Kepentingan Tumbuhan Semula Jadi di Malaysia
 Kesan-kesan Kegiatan Manusia terhadap Tumbuhan Semula Jadi dan Hidupan Liar
 Pemeliharaan dan Pemuliharaan Tumbuhan Semula Jadi dan Hidupan LiarTingkatan 2  Kedudukan
 Arah
 Skala Dan Jarak
 Graf
 Rajah
 Peta
 Taburan Penduduk
 Perubahan Penduduk
 Migrasi Penduduk
 Kesan Perubahan Penduduk terhadap Alam Sekitar
 Hubungan Kependudukan dengan Sumber
 Petempatan
 Pembandaran
 Keperluan Pengangkutan dan Perhubungan Awal
 Perkembangan Sistem Pengangkutan
 Perkembangan Sistem PerhubunganTingkatan 3  Kedudukan
 Arah
 Skala dan Jarak
 Graf Carta dan Rajah
 Peta
 Sumber-sumber Utama
 Taburan Pelbagai Sumber
 Kepentingan Pelbagai Sumber
 Kesan Penerokaan Sumber terhadap Alam Sekitar
 Pengurusan Sumber
 Kegiatan Ekonomi
 Faktor-faktor yang Mempengaruhi Kegiatan Ekonomi
 Sumbangan Kegiatan Ekonomi terhadap Pembangunan Negara
 Kesan Kegiatan Ekonomi terhadap Alam Sekitar
 Langkah-langkah Mengurangkan Kesan Kegiatan Ekonomi terhadap Alam Sekitar
 Kepentingan Kerjasama Ekonomi AntarabangsaSubjekSejarahTahapTopik Tingkatan 1  
 Sejarah dan Kita
 Zaman Prasejarah di Malaysia
 Kerajaan Awal di Asia Tenggara
 Pengasasan Kesultanan Melayu Melaka
 Kegemilangan Melaka
 Kemerosotan Melaka
 Johor Menegakkan Semula Kewibawaan Kesultanan Melayu Melaka
 Kerajaan Negeri-Negeri Melayu
 Warisan Kesultanan Melayu
 Sarawak
 Sabah Tingkatan 2  
 Kedudukan Strategik Mendorong Penguasaan British
 Kekayaan Hasil Bumi Mendorong Campur Tangan British
 Negeri-Negeri Melayu Utara dan Johor Benteng Keselamatan British
 Kekayaan Ekonomi Sarawak Mendorong Penjajahan Keluarga Brooke
 Kekayaan Ekonomi Sabah Menarik Minat Syarikat Borneo Utara British
 British Mengeksploit Ekonomi
 Perjuangan Rakyat Tempatan Mengembalikan Kedaulatan Bangsa
 Kebangkitan Semangat Kebangsaan untuk Mengangkat Martabat Bangsa Tingkatan 3  
 Pemerintahan Jepun di Negara Kita
 Malayan Union dan Persekutuan Tanah Melayu
 Ancaman Pengganas Komunis dan Perisytiharan Darurat 1948
 Kerjasama Antara Kaum ke Arah Kemerdekaan
 Detik-detik Perisytiharan Kemerdekaan 31 Ogos 1957
 Perubahan Pentadbiran ke Arah Berkerajaan Sendiri di Sarawak dan Sabah
 Gagasan Persekutuan Malaysia
 Perjanjian dan Perisytiharan MalaysiaSubjekKemahiran HidupTahapTopik Tingkatan 1  Teras
 Organisasi Bengkel dan Keselamatan 
 Reka Bentuk dan Penghasilan Projek I
 Elektrik I
 Kerja Paip
 Jahitan
 Tanaman Hiasan I 
Kemahiran Teknikal
 Elektrik
 Asas Elektromekanikal
 Perniagaan dan Keusahawanan Tingkatan 2  Teras
 Reka Bentuk dan Penghasilan Projek II
 Elektronik I
 Lukisan Teknik
 Masakan
 Tanaman Hiasan II  
Kemahiran Teknikal
 Lukisan Teknik
 Elektronik
 Perniagaan dan Keusahawanan Tingkatan 3  Teras
 Reka Cipta
 Elektrik II
 Elektronik II
 Tempat Kediaman 
Kemahiran Teknikal
 Elektronik
 Enjin
 Konsumerisme Semua  Ekonomi Rumah TanggaPertanianPerdaganganSubjekPendidikan IslamTahapTopik Tingkatan 1  Tilawah
 Al-Quran Menjana Kecermelangan Hidup
 Mencontohi Kepatuhan Malaikat
 Berbudi dan Berbakti Cara Hidup Mukmin
 Sabar Menghadapi Ujian Allah S.W.T.
 Makanan yang Halal dan Haram Menurut Islam
 Kepentingan Doa Dalam Hidup Mukmin
 Arak dan Judi Memusnahkan Kehidupan
 Keagungan dan Kekuasaan Allah S.W.T.
 Berpegang Teguh dengan Agama Allah S.W.T.
 Sifat-sifat Allah S.W.T.
Hadis
 Pengenalan Hadis
 Al-Quran dan Hadis Panduan Hidup Mukmin
 Ilmu Pengetahuan Asas Kejayaan
Akidah
 Konsep Akidah
 Asas Akidah Islam
 Konsep Muslim dan Mukmin
 Rukun Iman Teras Akidah Islam
 Dalil Kewujudan Allah S.W.T.
Ibadah
 Fardu Ain dan Fardu Kifayah
 Bersuci Asas Kebersihan
 Solat
 Solat Jumaat
 Solat Sunat Tahiyatul Masjid dan Solat Sunat Rawatib
Sirah
 Masyarakat Arab Sebelum dan Selepas Islam
 Riwayat Hidup Rasulullah s.a.w.
 Kejayaan Rasulullah s.a.w. Meletakkan Asas Akidah yang Kukuh
 Strategi Perjuangan Rasulullah s.a.w. di Makkah
 Hijrah Rasulullah s.a.w. ke Madinah
 Kunggulan Perjuangan Tokoh-tokoh Islam
Akhlak
 Adab Menjaga Fitrah Lelaki dan Perempuan
 Adab Berkawan
 Adab kepada Ibu Bapa
 Adab Bergaul dengan Keluarga
 Adab Berguru
 Adab Menuntut Ilmu
 Adab Menjaga Harta Sekolah
 Adab Membaca Al-Quran Tingkatan 2  Tilawah
 Hidayah Sumber Kebahagiaan
 Ilmu Penyuluh Kehidupan
 Menginsafi Kekuasaan Allah S.W.T.
 Menghargai Sunatullah
 Perpaduan Asas Kesejahteraan
 Dakwah Tanggungjawab Bersama
 Segera Bertaubat dan Beristighfar 
 Mencontohi Dakwah Rasulullah s.a.w.
Hadis
 Mencegah Kemungkaran Tanggungjawab Bersama
 Sedekah Pemangkin Kesejahteraan
Akidah
 Beriman kepada Asma al-Husna
 Kesan Beriman kepada Allah S.W.T.
 Beriman kepada Malaikat
 Beriman kepada Kitab-kitab Suci
Ibadah
 Solat Qasar dan Jamak
 Puasa Menjana Keperibadian Muslim
 Menghayati Bulan Ramadhan
 Zakat Fitrah
Sirah
 Saidina Umar Al-Khattab r.a. Pentadbir Ulung
 Saidina Uthman Bin Affan r.a. Korporat Dermawan
 Saidina Ali Bin Abu Talib k.w. Pemuda Berani
 Saidina Hamzah Bin Abdul Mutalib r.a. Pahlawan Terbilang
 Saidina Abu Hurairah r.a. Perawi Hadis
 Saidina Abdul Rahman Bin Auf Usahawan Berwawasan
 Kepimpinan Rasulullah s.a.w. di Madinah
Akhlak
 Nikmat dan Musibah Ujian Kehidupan
 Menghayati Adab Berjiran
 Menjaga Maruah Diri
 Menjana Keharmonian Hidup
 Memelihara Kesucian Masjid dan Surau
 Memelihara Kesucian Mashaf
 Doa Penyeri Kehidupan
 Wawasan Beribadat Tingkatan 3  Tilawah
 Memohon Keampunan dan Rahmat Allah S.W.T.
 Meyakini Hari Kebangkitan
 Memanfaatkan Anugerah Allah S.W.T.
 Mengingati Allah S.W.T. Menenangkan Hati
 Menunaikan Kewajiban Solat Jumaat
Hadis
 Amalan Kebajikan Mukmin
 Adab kepada Binatang
Akidah
 Beriman kepada Rasul
 Beriman kepada Hari Akhirat
 Beriman kepada Qada' dan Qadar
Ibadah
 Solat Ketika Sakit
 Solat Sunat Aidilfitri dan Solat Sunat Aidiladha
 Solat Sunat Hajat
 Solat Sunat Tahajud
 Pengurusan Jenazah Satu Kefarduan
 Zakat Harta
Sirah
 Kunggulan Perjuangan tokoh-tokoh
 Kepimpinan Rasulullah s.a.w. di Madinah
 Pembukaan Kota Makkah
Akhlak
 Adab Dalam Hubungan Sosial
 Adab terhadap Ibu Bapa
 Adab Berpidato

Kemungkinan dimansuh
Pada 20 Jun 2010, Kementerian Pelajaran Malaysia yang diwakili oleh menterinya, Tan Sri Muhyiddin Yassin membayangkan kemungkinan akan memansuhkan Ujian Pecapaian Sekolah Rendah (UPSR) dan Penilaian Menengah Rendah (PMR) di masa hadapan.

Timbalan Perdana Menteri Malaysia, Tan Sri Muhyiddin Yassin berkata beliau melihat ada kewajaran untuk berbuat demikian kerana aspek pembelajaran ketika ini dilihat lebih berorientasikan kepada peperiksaan sehingga tujuan utama untuk memberikan pendidikan holistik tidak dapat dilakukan sepenuhnya. PMR dan UPSR mungkin dijadikan sebagai penilaian pencapaian pelajar di peringkat sekolah sahaja, dan bukannya sebagai peperiksaan awam."Kementerian mungkin mansuh UPSR dan PMR", Malaysiakini.com. 20 Jun 2010.

Pada tahun 2014, secara rasminya Penilaian Menengah Rendah (PMR) telah digantikan dengan Pentaksiran Tingkatan Tiga (PT3)

Rujukan

 Lihat juga 
 Pendidikan Malaysia

Kategori:Peperiksaan di Malaysia
Kategori:Peperiksaan Peringkat Sekunder di Malaysia